ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013694

ขอความช่วยเหลือให้จัดสรรเงินเยียวยากรณีบ้านเรือนชำรุดเสียหายจากอุทกภัย ให้แก่ผู้ร้อง ที่อยู่ปัจจุบันและที่อยู่ตามสำเนาทะเบียนบ้าน บ้านเลขที่ 5/37 หมู่ที่ 1 แขวงคลองสิบ เขตหนองจอก กรุงเทพมหานคร เนื่องจากประมาณวันที่ 27 มกราคม 2566 เวลาประมาณ 17.00 น. ได้มีฝนตกหนักในพื้นที่ชุมชนของผู้ร้อง และทำให้มีปริมาณน้ำฝนจำนวนมากไหลเข้าบริเวณบ้านเรือนของผู้ร้องและบ้านเรือนของประชาชนในพื้นที่ ซึ่งผู้ร้องแจ้งว่าน้ำฝนได้ไหลท่วมบ้านผู้ร้อง ทำให้ทรัพย์สินได้รับความเสียหาย อาทิ ตู้เสื้อผ้า ตู้เย็น ที่นอน ต่อมาผู้ร้องแจ้งว่ายังคงมีฝนตกหนักอีก 2-3 วันติดต่อกัน จึงทำให้มีปริมาณน้ำเพิ่มมากขึ้นอีก ผู้ร้องแจ้งว่าประมาณวันที่ 30 มกราคม 2566 เวลาประมาณ 19.00 น. รองหัวหน้าชุมชนได้จัดสรรกองทรายและกองทรายดังกล่าวไว้ ณ หน้าชุมชน และได้แจ้งให้ประชาชนที่ได้รับความเดือดร้อนจัดสรรถุงกระสอบไปตักทราย เพื่อทำเป็นรั้วกั้นน้ำของบ้านเรือนตนเอง ผู้ร้องแจ้งว่าผู้ร้องและประชาชนในพื้นที่ชุมชนไม่ได้รับความเหลือและเงินเยียวยาแต่อย่างใด นอกจากได้รับการจัดสรรกองทรายดังกล่าว ผู้ร้องแจ้งว่าประมาณวันที่ 1 เมษายน 2566 ผู้ร้องได้พบกับบุคคลเพศหญิง ชื่อ ป้าเล็ก (เพียงกล่าวถึงเท่านั้น) เป็นประชาชนต่างชุมชน ผู้ร้องได้พูดคุยและสนทนาเกี่ยวกับเงินเยียวยาดังกล่าว บุคคลดังกล่าวแจ้งว่า ทางชุมชนของตนได้แนะนำให้ดำเนินการขอความช่วยเหลือต่างๆ และได้รับเงินเยียวยาเป็นจำนวนเงินประมาณ 5,000 บาท (ห้าพันบาทถ้วน) และได้สอบถามผู้ร้องว่า "ทางชุมชนไม่ได้ช่วยเหลือและแจ้งเรื่องเลยหรอ" (ระบุตามผู้ร้องแจ้ง) ซึ่งผู้ร้องอยากทราบว่าเหตุใดผู้ร้องจึงไม่ได้รับเงินเยียวยาหรือการช่วยเหลือใด ผู้ร้องแจ้งว่าประชาชนในพื้นที่ที่ได้รับความเดือดร้อนมีจำนวนประมาณ 30-40 ครัวเรือน ซึ่งประสบปัญหามาเป็นระยะเวลาประมาณเกือบ 1 เดือนแล้ว จากกรณีดังกล่าวทำให้ผู้ร้องได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องจัดสรรเงินเยียวยา หรือ การเยียวยาในด้านต่างๆ ให้แก่ผู้ร้องและประชาชนในชุมชนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata